Sunenergi-paneloj 

de Donald Broadribb 

Nuntempe la baldaŭa krizo rilate al la 
provizado de elektro estas multe dis- 
kutata. 



Jam de pli ol cent dudek jaroj, tre primitiva sistemo estas kutime uzata por 
provizi elektron al la publiko. Oni bruligas karbon por boligi akvon, kaj la 
akvovaporo siavice rotaciigas magnetajon, el kio rezultas fluo de elektro en 
alkonektitaj dratoj. Kvankam oni produktis kaj uzas plurajn variantojn de la 
brulajo, la koncepto ke elektro estas produktebla rekte sen tiaj mekanikaj 
rimedoj malmulte ĝuis favoron en la komerco, nek en la politiko. Mfloj da 
ministoj gajnas sian vivmonon per minado de karbo. Pro tio, ofte registaroj 
rezistas anstataŭigi la uzadon de karbo per alia metodo. La plej populare uzata 
anstataŭigo uzas atomenergion, kaj tio estas vaste akceptita metodo en Eŭropo 
kaj partoj de Usono. 

Oni tamen scias ke la kvanto da karbo (aŭ aliaj bruligeblaj substancoj) estas 
neniel senlima, kaj iam dum la nuna jarcento tia metodo ne plu estos praktika. 
Aliflanke, la utfligo de atomenergio estas relative danĝera: negrave kiom oni 
sukcesas preventi eksplodojn de la produktaj instalajoj, la atomenergifontoj 
restas danĝere radiaktivaj, kaj restos tiaj dum multaj postaj jarcentoj aŭ 
jarmiloj. 

Oni delonge scias ke eblas rekte “konverti” sunradiadon en elektron. 
Tiucele oni konstruas panelojn el specialaj substancoj. Kiam la suno radias sur 
tiujn panelojn, elektro aŭtomate rezultas. La elektro estas “rekta kurento”, kiun 
oni facile ŝanĝas en “alternantan kurenton”, kiun oni povas per dratoj konduki 
multajn kflometrojn por utiligo en domoj, fabrikoj, kc. Plejparte registaroj 
ignoras la valoron de utiligado de sunenergi-paneloj, ĉefe ĉar estas multekoste 
ilin fabriki sufiĉakvante por provizi la elektron bezonatan de tuta komunumo. 

Individuaj familioj kaj komercaj entreprenoj tamen povas mem instali tiajn 
panelojn, kaj tiel produkti por sia uzo la kvanton da elektro bezonata. 
Ekonomie, bona rezulto estas ke post la instaloj de la paneloj, ne necesas pagi 
elektrokostojn. La elektro estas senkosta. Kaj la malavantaĝoj de la tradicia 
bruligo-sistemo mankas: toksa fumo mankas, ne necesas elfosi karbon aŭ akiri 
aliajn brulajojn. La suma kosto en, eble, dekjara periodo estas malpli granda 
por la sunenergipanela sistemo ol por la tradicia bruligo-sistemo. 




Sunenergi-paneloi instalitai sur domtegmento. 

Evidenta malavantaĝo de la panelsistemo estas ke la paneloj ja ne provizas 
elektron dum la senlumaj horoj, t.e. la nokto. Kvakam la kvanto da elektro 
bezona por tipa familio estas malmulta dumnokte, tamen ekzistas bezono. 

Provizore, la praktiko povas solvi tiun dilemon: nuntempe estas preskaŭ 
tute nekredeble ke la socio tute rezignos je la tradiciaj elektroproduktaj 
metodoj. Hejmo uzanta sunenergipanelojn povas facile produkti multe pli da 
elektro ol ĝi mem bezonas, kaj transsendi la surplusan elektron en la 
komunumajn elektrolineojn; dum la nokto la hejmo prenas el tiu komunuma 
elektrolinearo tiom da elektro kiom ĝi bezonas. Kaj facilas kalkuli kiom da 
elektro estas produktenda dum tuta jaro per sunenergiaj paneloj por ke la tiel 
produktata elektro egalu la kvanton bezonan por la sensunlumaj periodoj. 

Rimedoj por konservi produktitan elektron por uzo dum la nokto ankaŭ, 
teorie, eblas por individuaj hejmoj, sed ankoraŭ ne estas sufiĉe ellaboritaj por 
esti praktikaj nunmomente. Ke ili ja estos praktikaj post eble dek aŭ dudek jaroj 
ŝajnas certe; intertempe oni povas uzi la kompromison priskribitan en la supra 
alineo. 

La nacia registaro aŭstralia, kvankam ŝajne preskaŭ neniu scias tion, pretas 
subvencii la instaladon de sunenergipaneloj en privataj hejmoj. Ĝi pagas 
proksimume duonon de la suma kosto (la detaloj varias depende de ĉu oni 
loĝas en urbo aŭ en la kamparo). 

Ĉar mia fratino en Usono, mortinta pastntajare, testamentis al mi 
neatenditan sumon da mono, mi kaj mia edzino decidis instaligi 80 tiajn 
panelojn sur la tegmento de nia domo. Ni ne anticipas lukri monon per vendo 
de surplusa elektro. Verŝajne tio ne okazos. Sed ni almenaŭ povas senti ke ni 
individue faris ion praktikan, kaj siamaniere valoran, por helpi la sanon de la 
planedo. La elspezo de ĉ. $Aŭs40 000, mono testamentita al mi de mia fratino, 
espereble montriĝos saĝa. . . □ 



de Franciska Toubale 



Vi eble apartenas al tiu generacio, kiu estis edukita laŭ la frapfrazoj “Kie estas 
volo, estas rimedo”, “Neniu peno, neniu gajno”, aŭ laŭ la franca esprimo “submetu 
la maŝinon” (maŝino en tiu kazo signifas la korpon kaj la menson), kaj konscias 
ke tiu metodo, kiu konsistas en superregado de sentoj kaj emocioj, ne estas 
kontentiga kaj naskas tension kaj malekvilibron. Renkonti la metodon ta ke ti na 
estis por mi liberige. 

Ĝi estas tutisma klereca procedo kaj tute nova maniero sperti kaj kompreni 
ritmon. Ĝia celo estas faciligi la lernadon de ritmoj en muziko de iu ajn stilo. 
Aŭstria komponisto kaj majstro pri perkutinstrumentoj, Reinhard Flatischler, kiu 
naskiĝis en Vieno en 1950, ĝin enkondukis antaŭ trideko da jaroj. Neŭrologia 
esploro eltrovis kiel la ritmoj kaj movoj impresas la kortekson, sed miaj sciencaj 
konoj estas tro bazaj por ke mi povu klarigi la fenomenon. Same kiel ŝoforo, kiu 
povas perfekte stiri aŭtomobilon sen scii kio estas sub la kapoto, mi priskribos 
tiun metodon tia, kia mi ĝin spertis. 

La renkonto daŭris tri tagojn. La etoso memorigis min pri festoj de tiel 
nomataj primitivaj popoloj, kiuj kuniĝas por celebri naturan fenomenon kiel 
sezonon per muziko kaj dancoj dum pluraj tagoj. La partoprenantoj staris en 
cirklo ĉirkaŭ granda ĉambro, dum Reinhard kaj helpantino Cornelia staris en la 
mezo. Cornelia frapis basan tamburon el Brazilo, nomita surdo Laŭ la instrukcioj 
de Reinhard ni ripetadis la samajn tri silabojn Ga Ma La, poste li aldonis ritmon, 
Ga MA La. lom post iom la piedoj sekvis la ritmon per flankaj paŝoj, poste per 
manoj ni aldonis gestojn, finfine la du manoj faris diferencan geston. Reinhard 
tiam komencis paroli kaj paŝi, uzante aliajn ritmojn. Imagu kiom malfacile estas 
sukcesi plenumi la tuton senerare. La energio el la grupo kaj la senĉesa batado de 
la tamburo helpas, Foje oni sentas kvazaŭ ektrance. Oni perdas la ritmon, ĝin 
retrovas. Kiam oni ne plu luktas kun la volo nepre sukcesi, la korpo mem 
absorbas la ritmon, oni tiam sentas sin kiel parton de granda movo. 

De tempo al tempo la granda grupo dividiĝas en grupetoj de du aŭ tri 
personoj por fari ekzercojn, kiuj helpas malstreĉiĝi. Fakte la sekreto estas sama 
kiel en la ĉiutaga vivo: akcepti la malsukcesojn, rekoni ilin sen senti nervoziĝon, 
koleron aŭ frustron. Kvankam la celo de la metodo estas faciligi la lernadon 
aparte de perkutinstrumentoj kaj la uzon de la voĉo por esprimi siajn sentojn, ĝi 
alportas ankaŭ internan trankvilon kaj pro tio estas uzata ankaŭ por malliberuloj, 
malsanuloj, artistoj kiel dancistoj aŭ aktoroj. 

Mi tre ĝojas ke mi loĝas en Melburno, kie eblas sperti tiujn nekutimajn 
spertojn. □ 



Arkta Boreala Aŭroro 

ĉe Insulo Kvaloya, Norvegio 




ĉeltzehoa, Germanio, 2003 

ĉe Longyearbyen, Norvegio 

Montana, 2002 

North Dakota (Usono) 1998 

North Dakota (Usono) 2004 

Toronto (Kanado) 2000 

Fotita el spacveturilo, 2006 




La Averto 

de Trevor Steele 

(ĉapitro el nova romano ankoraŭ neeldonita) 

Retrospekte ni devas konfesi, ke la nazioj kombinis ruzon kaj brutalecon en 
ege efika maniero. Hitler tre bone sciis, kion li faras, kiam li insistis, ke la nazioj 
en la kabineto transprenu la policon kaj en la tuta lando kaj aparte en Prusio. Se 
policĉefo estas sufiĉe fortvola kaj senskrupula, kaj se li havas la aprobon de sia 
propra estro, la kanceliero, li povas fari kion li volas. Kiu povas polici 
policiston? 

Hermann Goering, tiu iama piloto kun la talimezuro de elefanto, jetis sin 
tuj en la taskon detrui ĉian oponadon en la lando, kaj unuavice en Prusio. Li 
unue sendis SA-anojn kiel “honorajn policistojn” okupacii la ĉefsidejojn de 
kelkaj opoziciaj grupoj — komunistoj estis la unuaj viktimoj. Poste liaj 
huliganoj okupaciis pli kaj pli da domoj de partioj kaj sindikatoj, kaj la nombro 
da organizeblaj malamikoj pli kaj pli ŝrumpis. Kaj kompreneble la SA-anoj kaj 
policistoj ne nur okupaciis domojn — ili fortrenis ankaŭ homojn kaj 
enkarcerigis, kaj ne malofte murdis survoje. Neniam rezisto povis esti 
organizita. 

Pri la gazetaro hi same lerte agis. Unue ili malpermesis jurnalojn, kiuj 
kritikis iun ajn sekcion de la nova registaro, ĉu Hitler, ĉu Papen, ĉu Hugenberg, 
ĉu Stahlhelm. Tiel hi maskis la fakton, ke ili celas fine kompletan kaj 
nedividitan regadon por la nazia partio. Kaj alia ruzaĵo estis, ke ĝenerale ili ne 
tuj malpermesis jurnalon por ĉiam. La malpermeso temis pri periodo de unu 
semajno, tri tagoj, aŭ eble du semajnoj. La redaktistoj kaj posedantoj de la 
jurnaloj, anstataŭ amase ribeli, provis certigi, ke post la fino de la malpermeso 
la enhavo de la periodaĵo estos akceptebla al la registaro. Kompreneble la sorto 
de ĉiu ajn iomete sendependa jurnalo aŭ revuo estis permanenta malapero, sed 
provizore la jurnalistoj esperis, ke temas nur pri transira problemo iel solvebla 
per doloraj kompromisoj. 

Tiu taktiko hipnotis ankaŭ la aliajn ministrojn de la Hitler-Papen registaro: 
hi vidis, ke la hakilo falas sur evidentajn oponulojn, kaj ili supozis - aŭ 
esperis - ke ili mem restos imunaj kontraŭ atako. Ni nun scias, ke ankaŭ ili 
baldaŭ foriros trompitaj. 

La lastaj numeroj de Novaj Folioj ne plu menciis “Progresojn” kaj 
“Regresojn”, sed aperis rubriko kun la titolo “Perdoj”, kiu vekis memorajojn pri 
soldatoj mortigitaj dum la lasta semajno de milito. Kaj la perdolisto estis ĉiam 
pli longa: arestoj, maldungoj, malpermesoj centope. 

Kurt kaj ni aliaj NF-anoj nun kredis, ke la sola savo restos en ĝenerala striko 
de la laboristoj, kaj ni senĉese apelaciis al la du grandaj maldekstraj partioj 
forgesi siajn konfliktojn kaj kunlabori. Kiel ni nun scias, estis kelkaj disaj provoj 
de laboristoj mem organizi strikon, sed la partiestroj ne gvidis tiucelen. La 
proletaro de Germanio, plurdekmiliona amaso, sed ne unuiĝinta kaj 
demoralizita de kripliga senlaboreco, ŝafidosimile kapitulacis al la 
kontraŭrevolucio. 

Se la laboristoj ne rezistis, almenaŭ kelkaj jurnalistoj provis ion fari. La 17- 
an de februaro la berlina filio de la Asocio por Protekti Verkistojn organizis 
protestkunvenon en la antaŭurbo Teltow, kaj Kurt Lenz estis invitita fari la 
ĉefparoladon. La salono estis tute plena, multaj aŭskultantoj devis stari. La tuta 
stabo de NF ĉeestis, kaj mi diligente stenografis. La oficiala celo de la kunveno 
estis levi proteston kontraŭ la subpremado de opiniesprimo, kaj ni naive esperis 
fajrigi grandajn partojn de la loĝantaro kaj kontakti ankaŭ la publikon de aliaj 
landoj. 

Mia amiko Kurt neniam eĉ provis oratori. Ĉia tia aktorado estis fremda al li. 
Sed pro lia honora reputacio kiel viktimo de maljusteco li estis la fokuso de ĉies 
atento. Li parolis malrapide, apenaŭ balbutante, klare kaj logike. Mi redonas 
parton de mia stenografajo. 

Mi apartenas al neniu partio. Mi batalis kontraŭ ĉiuj flankoj, plej ofte la 
dekstra, sed ankaŭ la maldekstra. Sed hodiaŭ ni sciu, ke maldekstre de ni estas 
nur alianculoj. Laflago, kiun mi agnoskas, estas neplu la nigra-ruĝa-ora de tiu ci 
degenerinta respubliko, sed la standardo de la unuiĝinta kontraŭfaŝista movado. 
Kaj mi, pacifisto, nun aliĝas al la granda armeo, kiu batalas por libereco. 

Antaŭ ol Kurt finis sian paroladon, Erich Mŭhsam eniris la salonon kaj iris 
al la surpodia tablo kun presajo en la manoj. La lastaj vortoj de Kurt estis 
urĝega peto al la maldekstruloj unuiĝi. Neniu el ni povis ne senti kortuŝiĝon 
pro la sincereco de tiu kuraĝa kaj nesanaspekta viro. Post la aplaŭdo por Kurt, 
Mŭhsam enmanigis la paperon al la prezidanto Ernst Toller kaj evidente 
flustris, ke io estas transdonenda. 

Toller ŝajnis eĉ tremi. Li ekstaris kaj post momento levis la brakojn, ke ni 
silentu. Neniu sono aŭdeblis en tiu plenplena salono. 

“Goering jus informis, ke li persone protektos kontraŭ eventualaj plendoj 
ĉiun naci-sentan homon, kiu dum sia dejoro pafos. Li aldonis, ke liaj homoj ne 
ŝparu kuglojn. Pli bone, li diris, ke kelkaj senkulpuloj mortu, ol ke kelkaj 
kulpuloj eskapu. 

“Gesinjoroj, ni ĉiuj komprenas la signifon de tiuj vortoj, ĉu ne? Ne plu estos 

eblo jure movi kontraŭ arbitraj krimoj de la registaro. Ĉar estas sendube 
spionoj de la registaro ankaŭ en tiu ĉi ĉambro, ni esperu, ke tiuj naci-sentaj 
pafoj ne ektondros ĉi tie ...” 

Ĝuste en tiu momento granda pordo flanke de la salono krake malfermiĝis. 
Ni ĉiuj instinkte pretiĝis por salti ien, for de la atendataj kugloj. Fakte eniris la 
ĉambron nur grupeto, kiu tro malfrue atingis la salonon. 

ĵus konsciiĝis en mi en mia svisa ekzilo, ke neniu el la homoj, kiuj havis iom 
gravan rolon dum tiu kunveno, estas nun liberaj. Kiom el ili mortis, neniu 
scias. 

La postan tagon Kurt estis pala kaj nervoza. Mi sciis post multjara sperto, ke 
li baldaŭ estos tiel malforta, ke li devos enlitiĝi. Sed li provis labori, kvankam la 
vortoj ne facfle fluis el lia rotacianta skribilo. 

Walter Mehring, unu el niaj plej spritaj kanzonistoj, eniris iom post la naŭa 
horo, kaj petis min tuj informi Kurt, ke necesas interparoli. Kurt invitis min 
partopreni, kaj ni tri provis sidi en lia ĉambreto. 

Walter rakontis, ke frumatene li estis hejme, kiam nekonata sinjoro frapis ĉe 
la pordo. Li sin prezentis kiel oficisto de la ministerio pri eksterlandaj aferoj. 

“S-ro Mehring, vi ofte feriis en Francio, ĉu ne?” 

“Nu jes ... Ĉu tio estas krimo?” respondis Walter, nesciante kien la 
konversacio stiriĝas. 

“Krimo? Ne. Sed estus bona ideo veturi tuj al Parizo.” 

“Kial?” 

“Amika konsilo: iru tuj. Post kelkaj tagoj okazos, hm, ni diru, provoka ago.” 

“Kiu provokos kiun?” 

“Kredu min, mi ne amas miajn novajn ĉefojn, la naziojn. Mi ne volas, ke tro 
da homoj suferu. Ili provokos. Pli mi ne diras al vi nun. Sed sendube estos 
miloj da arestoj post la provoko.” 

Walter Mehring rigardis la nekonaton kaj juĝis lian vizaĝon honesta. “Ĉu ne 
estas danĝere por vi, ke vi diras tion al mi?” 

“Jes, sed mi scias, ke vi ne denuncos min. Vidu, dum kelkaj jaroj mi legas 
Novajn Foliojn kaj mi baze konsentas kun viaj politikaj vidpunktoj. Viajn 
artikolojn kaj kanzonojn mi ĉiam legas kun plezuro. Mi scias, ke vi estas deca 
homo, kaj mi volas helpi.” 

“Mi kredas vin kaj dankas. Sed diru, ĉu via averto pravas ankaŭ pri Kurt 
Lenz?” 

Li parolis tre emfaze: “Pri Kurt Lenz antaŭ ĉiuj. Hellmut von Gerlach estos 
alia arestito, se li ne foriros. Mian nomon mi ne diros al vi, malgraŭ ĉio. Sed mi 

petas vin foriri el Germanio.” 

Kaj la sinjoro rigide kliniĝis, skuis la manon de Walter, kaj foriris. 

Kiam Walter finis sian rakonton, Kurt silentis, sed liaj manoj iom tremetis. 
Subite HeUmut von Gerlach montris sian vizaĝon ĉe la pordo. Kurt gestis al li 
alproksimiĝi, sed la ĉambro ne povis ampleksi nin ĉiujn. 

“Erich, v-voku ĉiujn k-kamaradojn ariĝi en la a-akceptoĉambro,” Kurt petis. 

Estis multaj palaj vizaĝoj en la akceptejo, dum Walter parolis. Kiam li finis, 
iu demandis, “Do ĉu ni tuj foriru? Pri kia provoko temas?” 

“Mia informanto ne volis doni detalojn, sed li faris al mi fidindan impreson. 
Kaj mi decidis, ke mi ja vizitos Parizon.” 

“Mi havas amikojn en Nederlando,” diris alia kamarado. “Eble estas tempo, 
ke mi vizitu ilin.” 

Ekscitataj voĉoj leviĝis. Unu post alia pluraj kamaradoj decidis, ke estus 
saĝe forlasi Germanion malgraŭ la necerteco pri tiu “provoko”. 

Dume Kurt staris silenta kaj videble malsaniĝanta. Dum breĉo en la 
interjekcioj mi demandis, “Kurt, ĉu ankaŭ vi?” 

“M-mi ... mi ne. A1 ĉ-ĉiuj, kiuj foriros, mi d-deziras bonŝancon. S-sed mi 
devas paroli kun Jacob S-Siegfriedsohn. Mi sentas respondecon p-pri lia revuo.” 

“Kurt, ni ĉiuj amas NE, sed vi scias, ĉu ne, ke ĝi estos malpermesita tre 
baldaŭ,” diris Walter Mehring. “Ĝi ne estas savebla. Parolu kun Jacob, kaj 
veturu tuj pluen. Aŭ kunprenu vian familion, aŭ aranĝu, ke Paula kaj Rosi 
sekvu vin.” 

Nur tiam mi konsciis pri la bela, maltrankvila vizaĝo de Gloria Bleibtreu. 
Kiel ŝi reagos? 

Gloria aliris Kurt kaj diris, “Nun la ĉefa afero estas savi vin, Kurt. Kion la 
nazioj farus al vi, mi ne volas imagi. Iru tuj post via konversacio kun Jacob.” Ŝi 
glutis kaj diris, “Se vi volas, mi helpos viajn edzinon kaj filinon aranĝi sian 
fuĝon.” 

Kurt luktis en si mem. Oni devigis lin fari paroladeton fremdan al lia sobra 
kutima konversacia vortstoko. “Geamikoj ... se ni ĉ-ĉiuj forkuros ... la b-batalo 
certe estos p-perdita. Temas ne nur pri nia 1-libereco, sed pri la s-sorto de nia 
tuta p-popolo. S-se ni estos en alia 1-lando, ni f-fordonos la rajton p-partopreni 
en la 1-lukto. La n-nuna registaro e-estas certe la plej senkompata kaj k-krimula 
en la h-historio de nia G-Germanio, sed eble ĝi falos b-baldaŭ. ĉi d-devos fali, 
aŭ la s-situacio estos k-koŝmara. Por faligi ĝin m-mi devos resti ĉ-ĉe mia 
posteno. S-se mi fuĝus, Hugenberg kaj Hitler r-ridetus: nu, 1-li ne plu ion s- 
signifas.” 

La malsanulo rektigis sian iom kurban dorson kaj diris, malrapide kaj 

senbalbute: “Se mi restos, mi estos dorno en ilia karno.” 

Li lasis fali la kapon dum kelkaj sekundoj, kaj ĉiuj sciis, ke nun venos 
signifoplena frazo. Sen patoso Kurt diris, malrapide kaj sen balbuti, "Eble Kant' 
tro influas min ... sed mi devas agi, kvazaŭ ĉio dependus de mi." 

La paroladeto finiĝis, sed ĉiuj staris silente, kvazaŭ atendante daŭrigon. Do 
Kurt signalis la finon de la kunestado kaj diris, “Mi iras nun p-paroli kun 
Jacob.” 

Hellmut von Gerlach diris, “Kurt, via decido estas ĝusta. Ankaŭ mi restos.” 
“Ĉu mi telefonu taksiservon?” mi demandis. 

“Jes, mi p-petas.” □ 

' Immanuel Kant, 1724 - 1804, tre fama filozofo. 



Kial mi estas vegetarano? 

de Bob Felby 

Jam ekde mia naskiĝo mi amas bestojn. Mi memoras, kiam mi estis ankoraŭ 
nur infano ludanta kun miaj amikoj. Tiam mi diris al ili: “Faru bonon al la 
bestoj, iam ankaŭ ni estis bestoj. Ni, la animoj, iras de unu korpo post alia. Se 
ni bone kondutas, ni post la forpaso de nia fizika korpo ricevos alian, iom pli 
bonan fizikan korpon. Se ni malbone kondutas, ni ricevos malpli bonan 
korpon.” 

Mi ankoraŭ memoras la ridegon de miaj amikoj. Precipe kiam mi menciis la 
ratojn. Neniu el ili komprenis min. Mi fariĝis tre malfeliĉa, sed komprenis, ke la 
vivo ankoraŭ ne instruis al ili tiom, kiom ĝi jam instruis al mi. 

Sed ne nur bestojn oni devas ami. Oni devas ami ankaŭ aliajn “homojn”. 
Dio ne estas kristano, nek islamano. Li ne rajtigas iun el ni malami la alian. Sed 
precipe anoj de tiuj du religioj tre ŝatas malami kaj moki unu la alian. Kiel 
pretekston por malami islamanojn iuj kristanoj citas kelkajn versojn en la 
Nobla Korano, kiuj diras, ke “oni devas mortigi tiujn, kiujn ne kredas je Alaho”. 
Tion diras kristanoj montrante, ke ili ne estas veraj kristanoj. Jesuo neniam 
traktis aliajn “homojn” tiel. La kristanoj plej ofte silentas pri tio, kio estas 
skribita en la Sankta Biblio. En Eliro, ĉapitro 35, verso 2 estas skribite: “Dum 
ses tagoj faru laboron, sed la sepa tago estu por vi sankta, sabato de ripozo al la 
Eternulo; ĉiu, kiu faros en ĝi laboron, estu mortigita.. Mi neniam aŭdis, ke 
islamano uzis tiun Biblieron kiel pretekston por moki kristanojn. Ĉu vi bone 
konas vian Biblion? En Levidoj, ĉapitro 24, verso 16 estas skribite: “Kiu insultas 
la nomon de la Eternulo, tiu estu mortigita; per ŝtonoj mortigu lin la tuta 
komunumo. Ĉu fremdulo, ĉu indiĝeno, se li blasfemos la nomon de la Eternulo, 
estu mortigita.” 

Laŭ Martinus, la mondkonata filozofo dana, la tiel nomata “homaro” 
ankoraŭ ne atingis homecon. Mi samopinias kun li. Homoj ne mensogas, 
trompas, kverelas, batalas kaj mortigas. Homoj ne envias, jaluzas, avidas ktp. 
kaj rli certe ne mortigas tiujn inter ni, kiuj estas iomete malpli evoluintaj. 

Ankaŭ la estiminda spirita majstro de hinduismo, ŝrila Prabhupado 
konsentas kun Martinus. Laŭ li la “homaro” estas nur “dukruraj bestoj”. Ŝajnas 
al mi, ke homoj ne troviĝas sur tiu ĉi planedo escepte de nur kelkaj 
enkarniĝintoj inter ni por montri al ni la vojon irendan. Inter tiuj estas Jesuo, 
pri kiu oni erare diras, ke li manĝis fiŝojn. Ankaŭ Ŝrila Prabhupado kaj 
Martinus venis por helpi nin. Kompreneble estas ankaŭ multaj aliaj, sed 
espereble vi, kara leganto, bone komprenas, ke ankaŭ mi estas nur survoje al 

homeco, kaj tial ne povas esti ĉioscia. 

lam usona sciencisto montris al mi liniilon. Gi estis ordinara 30-centimetra 
liniilo. Multaj el ni havas tian hejme, ĉu ne? Li klarigis al mi, ke ĉiu milimetro 
sur la liniilo simholas milionojn da jaroj. Kaj aldonis li, tiu ĉi liniilo simholas 
vivon sur la Tero. La unuajn 27 centimetrojn loĝis tre malaltaj vivuloj, plantoj 
kaj bestoj sur la Tero. Nur la lastajn 3 centimetrojn loĝas la tiel nomataj 
“homoj”. Sed ĉar ni tiom longe vivis sub kondiĉoj tre malfavoraj kaj malfacilaj, 
ni ankoraŭ emas konduti beste. Supozeble vi ĉiuj povas konsenti kun mi. Do, 
tio, kion mi diras al vi estas la jena: Ni “homoj” kiel ni preferas nomi nin, 
priloĝis nian planedon milionojn da jaroj en la korpoj de plantoj kaj bestoj. Tio 
komprenigas kial ni ankoraŭ tendencas konduti beste. Ni ankoraŭ estas 
egoismaj, fifieraj kaj militismaj. Bestoj manĝas bestojn, tio estas ilia rajto, ĉar ili 
estas bestoj. Homoj ne rajtas tion fari, kaj ankaŭ ne volas. Ili estas ja homoj! 

Ne nur niaj amasinformiloj, sed ankaŭ niaj registaroj emas heroigi tiujn el 
ni, kiuj elmontras tiujn negativajn tendencojn. Multaj el ni havas iun talenton, 
verŝajne ni ĉiuj havas iun aŭ alian talenton, kiun ni tre ŝatas montri al la 
mondo. Pensu nur pri niaj aktoroj, verkistoj, sciencistoj ktp. Oni traktas ilin 
kvazaŭ ili estus pli gravaj ol la cetera “homaro”, ĉu ne? Kaj ne nur tiuj, estas 
multaj aliaj, ekz. rokmuzikantoj kaj rokkantistoj. Ili jam sukcesis konvinki — 
precipe la junularon, ke ankaŭ ili estas herooj kaj meritas esti traktataj kvazaŭ 
ili gravus pli ol aliaj. Kaj kion diri pri la multaj reĝoj loĝantaj dise sur la 
planedo. Ilin oni traktas multe pli bone ol tiuj, kiuj estas multe pli antaŭen 
irintaj sur la vojo al perfekteco. 

Eble ankaŭ tiuj, kiuj iras antaŭ ni sur tiu vojo estas talentaj, sed ne emas 
fanfaroni pri tio. Ili estas modestaj, humilaj, malfieraj, helpemaj, afablaj kaj 
ĝentilaj kaj certe ne ambiciaj kaj arogantaj. Ili ne kverelas, batalas kaj certe ne 
mortigas. Sed ĉu oni traktas ilin, kvazaŭ ili apartenus al la reĝa familio, mi tre 
dubas tion! 

Se vi volas vidi pli da ekzemploj, jen kelkaj: Laŭ la registaroj oni rajtas eniri 
fremdan landon kaj detrui ĉiujn konstruajojn kaj mortigi kiom eble plej multe 
da “homoj”. Ju pli da “homoj” oni sukcesas mortigi, des pli da medaloj la 
registaro pendigas sur la heroan bruston. Sed se tiuj samaj “herooj” detruas kaj 
ŝtelas ion ajn en sia propra lando, aŭ eĉ mortigas siajn samlandanojn, do faras 
tion, kion la registaro instruis al ili, tiam ili estas punataj. En iuj primitivaj 
landoj eĉ per mortigo. Tia estas la mondo, en kiu ni vivas. 

Multaj “homoj” tre ŝatas tion kaj fieras esti soldatoj batalantaj por sia 
patrujo forgesante ke “tiu, kiu vivas per la pafilo mortos per la pafilo”. Por mi la 
tuta mondo estas mia patrujo, kaj mi provas ami ĉiujn “homojn”! 

“Homoj” uniformitaj ĝenerale jam perdis sian memstarecon kaj 

respektindecon. lam ankaŭ mi estis uniformita, sed mi estas la escepto al la 
regulo. 

lam mi promenadis kun mia 6-jara filo sur la palaca placo inter la kvar reĝaj 
palacoj en la ĉefurbo de Danujo. Tiam subite venis kvar uniformitaj viroj — aŭ 
ĉu mi diru junuloj. Belege uniformitaj, se oni ion tian povas nomi bela. Ili estis 
parto de la gvardio de la reĝo. Ili antaŭen marŝis kun tute malplenaj 
vizaĝesprimoj. Apud ili marŝis alia klaŭno. Evidente li estis ilia kvarestro, tiu, 
kiu faris la decidojn por ili. Sed por diri la veron, ankaŭ lia vizaĝo havis 
robotece nenian ajn esprimon. Nu, imagu tion, tiuj kvin “homoj” antaŭen 
marŝis kvazaŭ iliaj kapoj estus tute malplenaj. Neniu signo de cerbo. 

La ĉeflanka klaŭno, la kvarestro, malamike bojis ion nekompreneblan, kaj la 
aliaj kvar robotoj, aŭ ĉu mi diru “militmaŝinoj”? blinde marŝis rekte antaŭen ne 
konsiderante junan patron kun eta infano. Necesis ke mi montru iom pli da 
heroeco ol tiuj kvin dukruraj bestoj. Mi rapide prenis mian knabon, levis lin 
supren kaj kuris flanken lasante al la gloraj militistoj la vojon de ili erare 
elektitan. Ĉu necesas aldoni, ke neniuj el miaj filoj aliĝis al iu ajn el la 
mortigemaj armeoj? 

Mi estas konvinkita, ke krom tiuj spiritaj gvidantoj, Jesuo, Ŝrila Prahupado 
kaj Martinus, kiujn mi pli supre menciis, kaj kompreneble ankaŭ iuj aliaj, pri 
kiuj mi neniam aŭdis, ne troviĝas homoj sur tiu ĉi planedo. Ili devas do loĝi sur 
alia(j) planedo(j). Neniam okazos tutmonda paco ĉi tie, ĉar la enloĝantoj de nia 
planedo neniam estos homoj. La senĉesaj militoj atestas pri tio. Ni devas do 
strebi al perfekteco por ke ni kiom eble plej baldaŭ povu eniri pli bonan 
planedon kun homoj, kiuj scias ami unu la alian! 

Ĉi tie sur la Tero la plej multaj el ni dukruraj bestoj estas konvinkitaj ke 
bestoj ne havas animon. Ni tute ne komprenas, ke ni estas animoj en la korpoj 
de dukruraj bestoj. Kiam niaj dukruraj korpoj estos eluzitaj pro tro da 
viandomanĝado, drogmanĝado, fumado kaj alkoholtrinkado, niaj animoj 
eniros alian korpon fizikan, korpon kiu pli bone taŭgas por nia plua evoluado. 
Sed kompreneble korpon, kiu donas al ni pli da facilajoj por plenumi la 
dezirojn, kiujn ni esprimis dum tiu ĉi vivo. Do, se ni elmontris deziron manĝi 
tro kaj ĉion, tiam la Providenco donos al ni tian korpon, kiu povas toleri tion. 
La Providenco amas nin kaj respondas pozitive al niaj preĝoj. Ni fariĝos porko, 
vivos kiel porko, ĉar ni esprimis deziron vivi kiel porko. Kelkaj el ni fariĝos 
lupoj ktp. A1 ĉiu laŭ lia deziro, ĉu ne? Supozeble mi ne bezonas memorigi vin 
pri la fina sorto de porko. Sed iuj, feliĉe ne ĉiuj, elektas iri tiun vojon, ĉu ne? 

Necesas agi saĝe dum la vivo. Oni diras, ke ni vivas nur unu fojon. Tio estas 
vera, ĉar la vivo daŭras eterne, sed same kiel ni de tempo al tempo ŝanĝas niajn 
vestojn, ni ankaŭ de tempo al tempo ŝanĝas niajn korpojn. Preskaŭ ĉiu filozofo 

povas tion konfirmi al vi. Ni devas ami unu la alian. 

Ĉu vi iam vidis la internon de buĉejo? Tie staras longaj vicoj da bovinoj, aŭ 
porkoj, aŭ ŝafoj, aŭ kokinoj ktp. ktp. Ili estis breditaj de profitavidaj “homoj” 
sen kompato al siaj kunkreitoj. Tiuj mortkondamnitaj kvarkruraj bestoj scias 
pri sia sorto, ĉar ankaŭ ili, same kiel ni, estas submetitaj al la karmoleĝo, t.e. la 
samo, kion diris ankaŭ Jesuo: “Kiel vi semas, tiel vi ankaŭ rikoltos”. Tiuj 
kompatintaj kvarkruruloj subite memoras sian antaŭan vivon, pentas kaj 
elkrias al la Providenco pri helpo. Sed en la buĉejo estas neniu helpo. Nur 
kruelaj buĉistoj sen kompato. Pensante nur pri siaj salajroj ili kruele tranĉas la 
gorĝon de la senhelpaj kvarkruruloj kaj kovras ilin ŝaŭmanta sango. Ili ne scias, 
ke venontvive estos ilia vico. lu devos ĉesigi tiun mokon de la Dia volo! Necesas 
ke tio ĉi ne plu okazu! Diris Ŝrila Prabhupado: “Ne nur la buĉisto estos punata, 
sed ankaŭ tiu, kiu distranĉas la karnon, kiu vendas ĝin, kiu aĉetas ĝin, kiu 
preparas ĝin kaj kompreneble tiu, kiu manĝas ĝin.” Pensu pri tio. Min persone 
naŭzas viando. Bestoj devas vivi same, se ne pli, libere ol ni. Ni ne povas krei 
beston, almenaŭ ne kvarkrurajn bestojn, do kiu en la universo donas al ni la 
rajton forpreni de ili la vivon donitan al ili? Certe ne ni! 

Sed ne nur tio. Tuj kiam la mortkomdamnito ekscias pri sia baldaŭa morto, 
ĝia angoro kaŭzas, ke tim- kaj dolorvenenoj estas ellasitaj en la karnon. Tio 
signifas, ke jam antaŭ la morto de la viktimo, la karno estas venenita, tiu karno, 
en kiun poste la konsumonto metos siajn dentojn. 

Pro la fakto, ke bestoj ofte loĝas tro multaj kune en tro malpuraj kaj nesufiĉe 
grandaj loĝejoj, ili kompreneble estas malsanaj. Eĉ malsanegaj! Estas strange, ke 
iu ajn volas manĝi ilin. Eble ili — laŭ iuj — bongustas, sed ili certe ne estas 
bonaj por la “homa” sano! 

Kial ni rifuzas vivadi laŭ la naturo? Eariĝu vegetarano! Bestoj estas kreitaj 
de la sama, kiu kreis nin. La kreinto ne volas, ke ni detruu Lian kreajon! Ni 
parolas pri tutmonda paco samtempe bredante, mortigante kaj manĝante niajn 
gefratojn. Estas nia devo protekti la bestojn. Tre malsaĝe estas rompi la 
naturleĝojn. Vi devos akcepti la konsekvencojn, se vi tion faras. Estas por la 
“homa” korpo sufiĉe da proteinoj en lakto, grajnoj, faboj kaj nuksoj. Agu home! 

□ 



Platono pri muziko kaj kantoj 

(el Platono: Pri Leĝoj) 

[La greka filozofo Platono verkis multajn librojn pri diversaj temoj. Plejparte ili 
konsistas el literature prezentataj diskutoj. En ĉi tiu ĉerpajo el lia lasta granda 
verko, Pri leĝoj, la sceno estas tia: 

Kune promenas kaj konversacias nenomita turisto el Ateno, kiu verŝajne 
reprezentas Platonon mem, akompanata de Klejnio, turisto el Kreto, kaj de 
Megilo, el Lacedemono (antikva nomo de Sparto). En ĉi tiu parto de la 
konversacio, parolas nur la Atenano kaj Klejnio. Lajaro estas ĉ. 340 a.k.e.f 

Atenano: Nu, mi deziras rememorigi nin pri kia devas esti ĝusta edukado, 

laŭ nia diskuto... Mi ankaŭ diras ke la unua sento de infano estas 
perceptoj de plezuro kaj doloro. Tiel la menso unue spertas bonon 
kaj malbonon. Se oni bonfortune ankaŭ atingas raciecon kaj 
neŝanceleblan certecon, tio okazas dum oldeco. Perfekta persono 
posedas ĉiujn ĉi tiujn kaj la ĉirilatajn valorajojn. Edukado estas 
ĉefe, laŭ mi, la akiro de virto fare de infanoj. Plezuro kaj amo kaj 
doloro kaj malamo radikiĝas en la karaktero antaŭ ol oni kapablas 
rezonadi. Kiam oni atingas la kapablon rezonadi, tiuj spertoj 
kombiniĝas kun racio kaj formas taŭgajn inklinojn. Virto estas la 
kunagordo de ĉiuj emocioj, de plezuroj kaj doloroj, tiel ke oni ĝuste 
malamas kion oni devus malami, de la komenco ĝis la fino, kaj 
amas kion oni devus ami. Se vi prenas tiun difinon kaj nomas ĝin 
“edukado”, laŭ mia opinio vi ĝuste nomas ĝin. 

Klejnio: Amiko, ni opinias ke kion vi antaŭe diris kaj kion vi nun diras pri 

edukado estas prava. 

Atenano: Do bone. Sed la ĝusta alpropriĝo de plezuroj kaj doloroj per 

edukado multe febliĝas kaj perdiĝas dum la vivo. Tial la dioj, 
kompatante la suferemon de la homa naturo, aranĝis kompensajn 
paŭzojn dum pezaj laboroj, per festoj. Ili donis la Muzojn, 
Apolonon la Muzkondukanton, kaj Dionizon, kiuj ferie festas kun 
ni. Tiel ni refreŝiĝas kun la dioj per la feria nutrado. 

Nun konsideru ĉu aŭ ne pravas ĉi tio, kion oni konstante diras al 
ni: Oni diras ke junaj estajoj ne kapablas kvietigi siajn korpojn kaj 
voĉojn. Ili konstante serĉas moviĝadi kaj kriadi. Kelkaj saltadas kaj 
dancadas pro plezuro dum ili ludas, aliaj faras ĉiajn kriojn. Aliaj 



antaŭ la kristana erao. 

Klejnio: 

Atenano: 

Klejnio: 

Atenano: 

Klejnio: 

Atenano: 

Klejnio: 

Atenano: 

Klejnio: 

Atenano: 

Klejnio: 

Atenano: 



Klejnio: 

Atenano: 



bestoj ne komprenas senti ordon kaj malordon en moviĝo — kion 
ni nomas ritmo kaj harmonio — sed ni ricevis tiun komprenon 
disde la dioj, kiuj, kiel mi diris, estas niaj kunfestantoj. Ili donis al 
ni la kapablon plezuriĝi pro ritmeco kaj harmonieco. Per tiu 
plezuro ili movas kaj ĥorkondukas nin. Kiel ĥoro* ni samtempe 
kantas kaj dancas. Oni nomis tion horo ĉar ĝi plaĉas al la koro. 
Unue, ĉu ni akceptu tion? Ke edukado originis ĉe la Muzoj kaj 
Apolono? 

Tiel estas. 

Do ni povas diri ke needukita persono estas “neĥorulo”, kaj ke 
edukita persono estas “ĥorizita”? 

Certe. 

Ĥora prezento estas kombino de dancado kaj kantado. 

Nepre. 

Do bone edukita persono kapablas bone kanti kaj danci? 

Verŝajne. 

Nun ni ekzamenu kion ni jus diris. 

Kion? 

Ni diris “bone kanti”, kaj “bone danci”. Ĉu ni aldonu ankaŭ: “se li 
faras bonan kanton kaj bonan dancon”? 

Ni aldonu tion. 

Supozu ke unu persono akceptas ke kio estas bona ja estas bona, 
kaj kio estas malinda ja estas malinda; li ĝuste uzas tiujn vortojn. 
Supozu ke tiu homo lernis ĥorteknikon kaj muzikon, kaj kapablas 
kontentige interpreti per siaj korpo kaj voĉo tion kion oni nomas 
bona. Sed supozu ke li ne sentas plezuron pri kio estas bona, kaj ne 
malamas nebonajojn? Ĉu li estas pli bona ol homo kiu nelerte 
esprimas sin per korpo kaj voĉo, kaj ne povas fari lertajn 
konceptojn, sed kiu klare komprenas plezuron kaj doloron ĉar li 
volonte akceptas ĉion bonan, kaj malakceptas ĉion nebonan? 

Ja vere tre granda diferenco, amiko. 

Nu, se ni tri scias kio estas bona en kantado aŭ dancado, ni ĝuste 
rekonas edukitan aŭ needukitan personon. Se ni ne scias tion, ni 
ne povas scii ĉu ekzistas eblo gardi edukon, nek kie trovi ĝin. Ĉu 



‘ En ĉi tiu parto de sia libro, Platono ĉefe parolas pri publikaj muzikaj prezentajoj kiaj okazas 
dum festivaloj, teatraĵoj, kc. Ĥoro estis regula parto de tiaj prezentajoj — kutime kun 
instrumenta ludado. (Pli-malpli simile al populara muziko nuntempa.) 

mi pravas? 

Jes, vi pravas. 

Post tio, ni devas elserĉi kvazaŭ spurhundoj kio estas bonaj 
dancmovo, melodio, kanto, danco. Se tio eskapos nin, estos 
senutile diskuti pri ĝusta edukado, ĉu Helena, ĉu barbara. 

Jes. 

Bone. Kiel ni difinu bonan dancmanieron aŭ melodion? Ĉu tute 
samaj manieroj kaj sonoj rezultas kiam kuraĝa karaktero spertas 
suferojn kiel kiam timema karaktero spertas ilin? 

Kiel povus esti? Iliaj koloroj malsimilas. 

Tre bone, amiko. Ekzistas dancmanieroj kaj melodio en muziko; 
do, ĉar muziko konsistas el ritmo kaj harmonio, ĝi povas esti bela 
rilate al ritmo kaj harmonio. Sed paroli pri ĝi kiel “kolore bela”, kiel 
kutimas horinstruistoj, ne estas ĝuste. Nu, ekzistas dancmanieroj 
kaj melodioj taŭgaj por reprezenti timemulon kaj kuraĝulon, kaj 
estas taŭge diri ke tiuj de la kuraĝuloj estas belaj kaj tiuj de la 
timemuloj estas fiaj. Por eviti longan diskuton pri ĉiuj ĉi tiajoj, ni 
simple diru ke virta karaktero aŭ korpo havas ĉiajn bonajn 
dancmanierojn kaj melodiojn, kaj malvirtaj la malon. 

Ni respondas ke via propono estas ĝusta. 

Do ni daŭrigu: Ĉu ni egale ĝuas ĉiujn partojn de ĉiuj 
ĥorprezentajoj? 

Tute ne. 

Kio erarigas nin? Ĉu kio estas bona ne estas sama por ni ĉiuj? Aŭ 
ĉu ĝi estas sama, sed ne ŝajnas sama? Neniu dirus ke ĥora 
reprezento de fieco estas pli bela ol reprezento de virto. Aŭ ke li 
mem ĝuas la dancreprezenton de fieco sed ke la aliaj preferas la 
kontraŭan Muzon. La plej multaj personoj diras ke la vera valoro 
de muziko estas ĝia kapablo plezurigi. Sed estas netolereble malpie 
diri tion. Verŝajne, tamen, io alia erarigas nin. 

Kio? 

Ĥorprezentoj imitas karakterojn en ĉiaj agadoj kaj eventoj. Kiam 
rolulo reprezentas karakteron parole aŭ kante aŭ per ia alia hora 
ago, kaj tiu karaktero akordas kun lia propra naturo, aŭ liaj 
kutimoj, aŭ ambaŭ, li aprobas kaj laŭdas kaj diras ke tiu rolo nepre 
estas bona. Kiam la rolo malakordas kun lia propra naturo aŭ 
kutimo aŭ emo, li ne povas aprobi aŭ laŭdi ĝin, do li diras ke la 
rolkaraktero estas fia. Li povas havi ambivalentan senton, kiam la 

rolo reprezentas karakteron kiu akordas kun lia propra naturo sed 
kontraŭas liajn kutimojn, aŭ inverse. Tiuokaze li diras ke estas 
plaĉe ludi tiun rolon, sed ke ĝi estas neaprobinda. Kiam ĉeestas 
aliaj personoj kiujn li respektas, li hontas movi sin kaj kanti kvazaŭ 
aprobante la rolon; tamen li ĝuas ĝin. 

Vi plene pravas. 

Nu, ĉu oni suferas damaĝon, kiam oni ĝuas malbonon per siaj 
korpomoviĝoj aŭ melodioj? Kaj ĉu oni spertas pliboniĝon kiam oni 
plezuriĝas per mala agado? 

Verŝajne. 

Ĉu verŝajne aŭ neeviteble? Kiam oni partoprenas la malbonan 
karakteron de malbonuloj, ne malamas ĝin, volonte akceptas ĝin, 
nur lude malaprobas ĝin, kvazaŭ la fieco estas nur sonĝata? 
Neeviteble ĝuanto transprenas la naturon de tio kion li ĝuas, eĉ se 
li hontas laŭdi ĝin. Kian pli bonan aŭ malbonan sorton ni povus 
nomi ol tian neeviteblan asimiliĝon? 

Mi kredas ke neniun. 

Kie la leĝoj pri (a)muza eduko-kaj-ludo estas aŭ estos ĝuste 
establitaj, ĉu ni opinias ke la poetoj estu plene liberaj? Ke poeto 
rajtu plezuriĝi per kia ajn ritmo aŭ melodio aŭ teksto? Ke en la 
horoj li instruu ilin al la infanoj kaj junuloj de bonaj civitanoj, tute 
sen atenti kian efekton tio faras rilate al virto kaj fieco? 

Tio estus sensenca. 

Sed oni permesas tion preskaŭ ĉie, escepte de en Egiptio. 

Do diru al ni kion ordonas la leĝoj en Egiptio. 

Estas mirinde. Sajnas ke jam antaŭ longe oni rekonis la veron kiun 
ni proklamas nun: ke la junaj civitanoj devas ekzerci sin al bonaj 
korpomoviĝoj kaj bonaj melodioj. Oni faris liston de kiuj kaj kiaj 
ili estas, kaj publikigis la liston en la temploj. Pentristoj kaj aliaj 
personoj kiuj decidas pri kiaj ajn korpomoviĝoj ne rajtis devii de 
tiu listo. Eĉ nun ili ne rajtas fari novigojn aŭ modifi la tradiciojn, 
nek en korpomoviĝoj nek en iu arto. Se vi rigardos, vi trovos tie ke 
la pentraĵoj kaj skulptajoj de antaŭ dekmil jaroj — ne nur 
“deantikve”, sed laŭvorte: dekmil jaroj — ne estis pli bonaj aŭ 
malpli bonaj ol tiuj produktataj nun; oni uzis la samajn regulojn. 

Ja estas mirinde! 

Eksterordinara atingo de leĝfaristoj kaj de la socio. Vi eble trovus 
malbonajojn alispecajn tie, sed ĉi tiu vero estas atentinda pri arto: 

ke ja eblas per leĝoj firme establi nature ĝustan muzikon. Tio estas 
laboro de dio aŭ dia homo, kaj oni diras tie ke la antikvegaj 
tradiciaj melodioj estis komponitaj de Izisa. Sekve, kiel mi diris, se 
oni povas trovi ilian ĝustan naturon, oni devus kuraĝe kodigi ilin 
per leĝo. Eĉ eblas diri ke la konstanta serĉo por novaj plezuroj aŭ 
suferoj ne povas detrui la konsekritajn horajojn kiujn oni nomas 
arkaikegaj. Tie ŝajnas ke ĝi tute ne sukcesis detrui ilin, tute male. 
Tiel ŝajnas, laŭ via raporto. 

Ĉu ni kuraĝu diri ke perhora muziko kaj amuzo estas tia: Ni ĝojas 
kiam ni kredas ke ĉio estas bona; kaj kiam ni ĝojas, ni kredas ke ĉio 
estas bona. Ĉu ne? 

Vi plene pravas. 

Kaj kiam ni ĝojas, ni ne povas kvieti. 

Tiel estas. 

Niaj junuloj estas pretaj partopreni en la dancado kaj kantado, sed 
ni la maljunuloj kredas ke estas pli dece mem nur rigardadi ilin 
danci kaj ĝui ilian plezuron dum ili ludas kaj festas. Nia vigleco 
jam forkuris de ni, pro tio ni multe ĝuas konkursojn inter infanoj, 
kiuj povas plej bone memorigi nin pri nia propra juneco. 

Plene vere. 

Ĉu, do, ni prave opinius malvera la popularan ideon pri 
konkursantoj? Oni diras ke plej estiminda kaj premiinda estas tiu 
persono kiu plej distras kaj plezurigas nin. Ĉar ni povas amuziĝi 
dum konkursoj, la persono kiu plej amuzas la plej multajn homojn 
estas honorinda kaj, kiel mi jus diris, devas ricevi la premion. Ĉu 
oni ne prave diras tion, kaj agas konforme? 

Verŝajne. 

Sed, kara amiko, ni ne tro rapide konkludu. Ni ekzamenu la 
detalojn tiel: Supozu ke iu organizus konkurson, sed li ne specifus 
ke ĝi estu sporta aŭ muzika aŭ ĉevala konkurso. Kaj supozu ke li 
kunvenigus ĉiujn homojn de la civito, kaj deklarus ke li donos 
premion. Kiu volas, tiu venu kaj konkursu nur pri plezuro. Kiu plej 
ĝuigos la rigardantojn, ne gravas kiel, tiu venkos. Li venkos se li 
estos juĝita la plej sukcesa ĝuiganto inter la konkursantoj. Kio, laŭ 
nia supozo, rezultos el tiu proklamo? 

Kiurilate? 

Verŝajne unu imitus Homeron kaj deklamus poemojn. Alia kantus 
citrantre. Alia ludus tragedion. Alia komedion. Ne mirigus se iu 

anticipus venki per prezento de marionetoj. Ĉu eblas diri kiu el ili, 
kaj miloj da aliaj, meritos venki? 

Ne eblas respondi. Kiu povus prave respondi sen unue mem aŭdi 
ĉiun el la konkursantoj? 

Ĉu vi volas ke mi donu al vi la neeblan respondon? 

Nepre. 

Nu, se la plej malgrandaj infanoj decidos, ili juĝos ke venkis la 
prezentanto de la marionetoj, ĉu ne? 

Sendube. 

Se la pli grandaj infanoj decidos, ili elektos la komediiston. La 
edukitaj virinoj kaj la junaj viroj kaj preskaŭ ĉiuj aliaj preferos la 
tragediiston. 

Povas esti. 

Verŝajne ni la maljunuloj plej volonte aŭskultos deklamanton kiu 
bele prezentos lliadon kaj Odiseadon kaj kelkajn verkojn de 
Hesiodo, kaj ni nomos lin la senduba venkinto. Do kiu vere 
venkos? Tion ni devas konsideri, ĉu vi akordas? 

Jes. 

Klare ke mi kaj vi devos diri ke la veraj venkintoj estos juĝitaj de ni 
olduloj. Ĉar inter ĉiuj metodoj troveblaj en ĉiuj civitoj ĉie, ni 
supozos ke tiu estas la plej taŭga. 

Certe. 

Do, ĝis tiu punkto mi akordas kun la plej multaj personoj: necesas 
elekti la artiston kiu plaĉas. Sed ne kiu plaĉas al ĉiu ajn. Necesas 
elekti la plej belan Muzon kiu distras la plej indajn edukitojn — 
specife la plej indan, edukitan personon. Tial ni diras ke la juĝistoj 
devas esti induloj, ĉar ili devas esti ne nur saĝaj sed ankaŭ kuraĝaj. 
Taŭga juĝisto devas elekti ne laŭ la rigardantaro, kies kriado kune 
kun lia propra maledukiteco superregas lin. Kaj li devas ne 
facilanime verdikti falsan juĝon, pro siaj malkuraĝo kaj timo. Li ne 
mensoge juĝu pere de tiu sama buŝo per kiu li alvokis la diojn 
kiam li entreprenis juĝi. La vero estas ke juĝisto sidas kiel 
instruisto de la rigardantoj, ne ilia lernanto. Li devas oponi 
rigardantojn kiuj maldece kaj malĝuste montras plezuron. 

Tio estis permesata de la antikva Helena leĝo, malsimile al la 
nuntempa leĝo de la Sicilianoj kaj Italoj, kiu lasas ke la rigardantoj 
elektu la venkinton per levo de manoj. Tio koruptis la verkistojn 

mem — ili verkas por la koruptita gustumo de la juĝistoj, tiel ke la 
rigardantoj instruas ilin — kaj ĝi ankaŭ koruptis la gustumon de la 
rigardantoj. Ili devus progresigi sian gustumon per daŭra 
aŭskultado al prezento de karakteroj pli altkvalitaj ol iliaj. Per ilia 
aktuala agado ili spertas la malon. Nu, kiun konkludon ni faru pro 
nia diskuto? Ni konsideru ĉu ĝi estas tia: 

Klejnio: Kia? 

Atenano: Ŝajnas al mi ke la diskuto jam la trian aŭ kvaran fojon cirkle 

reatingis sian komencon: ke edukado konsistas el tiri kaj konduki 
la infanojn al la ĝustaj principoj esprimitaj de leĝo. Tiuj principoj, 
siavice, estas proklamitaj kiel vere ĝustaj de la plej kapablaj kaj 
maljunaj personoj, surbaze de ilia sperto. Edukado devas certigi ke 
la menso de la infano ne kutimiĝos ĝoji kaj malĝoji kontraŭe al la 
leĝo kaj al la obeantoj de la leĝo. La infano devas sekvi la 
obeantojn, kaj ĝoji kaj malĝoji same kiel la maljunuloj. Tiucele 
ekzistas kantoj, ni nomas ilin “kantoj” ĉar ili “sorĉas”^ la spiritojn 
de la infanoj. Ilia plej serioza celo estas la kunakordigo pri kiu ni 
parolis. Ĉar la junaj spiritoj de infanoj ne povas toleri seriozecon, 
ili nomiĝas kaj praktikiĝas en la formo de ludoj kaj kantoj. 

Estas analogie al malsanuloj kaj malfortuloj: oni provas doni al ili 
taŭgajn nutrajojn en la formo de plaĉaj manĝajoj kaj trinkajoj, kaj 
maltaŭgajn en la formo de malplaĉaj, por ke ili kutimiĝu aprobi la 
taŭgajn kaj malami la maltaŭgajn. Tute same, la leĝfaristo 
persvados poetojn — kaj se ne eblas persvadi, do devigos la 
poetojn — verki per siaj belaj kaj laŭdindaj esprimoj, por ke saĝaj, 
kuraĝaj, ĉiurilate bonaj viroj estu reprezentataj per ritme kaj 
harmonie ĝustaj moviĝoj kaj melodioj. 

Klejnio: Je Zeŭso, amiko! Ĉu vi imagas ke oni verkas tiel en aliaj civitoj? 

Laŭ mia scio, oni verkas tiel nur ĉe ni kaj en Lacedemono. La 
dancado kaj la tuta muziko konstante ŝanĝiĝas — ja ne laŭ leĝoj 
sed laŭ tute senordaj emoj; plene mankas la stabileco kiun vi 
atribuis al Egiptio, nenio restas senŝanĝa. 

Atenano: Vi tute pravas, Klejnio. Se ŝajnis al vi, kiel vi diras, ke mi parolas 

kvazaŭ nun okazas tiel, sendube mi malklare esprimis miajn 
pensojn. Mi ne volis supozigi ke muziko jam estas tia, sed ke ĝi 
devus esti tia. Neniam estas dolĉe mallaŭdi perversajn kaj tre 
profunde erarajn agojn, sed kelkfoje estas necese. Ĉar vi akordas 
kun mi, diru, ĉu ĉi tio okazas ĉe vi kaj ĉe la Lacedemonanoj pli ol 



Vortludo en la greka, kie la vortoj “kanto” kaj “sorĉo” tre similas. 

ĉe la aliaj Helenoj? 

Nepre. 

Kaj se okazus same ĉe la aliaj? Ĉu ni povas diri ke estus pli bone ol 
nun? 

Multe pli bone, se estus kiel ĉe la Lacedemonoj kaj ĉe ni, kaj se 
estus kiel vi jus diris ke devus esti. 

Bone. Nun ni interkonsiliĝu. Ĉu via tuta eduka sistemo kaj viaj 
artoj estas io alia ol ĉi tio?: vi devigas la poetojn diri ke moderema, 
justa viro sukcesas kaj havas bonan fortunon, negrave ĉu li estas 
granda kaj forta aŭ malgranda kaj febla, kaj negrave ĉu li estas aŭ 
ne estas riĉa. Eĉ se li estus pli riĉa ol Kiniro kaj Midaso, se li estus 
maljusta, li estus malfeliĉa kaj vivus mizere. “Mi nek memorigus,” 
diras via poeto, kaj tute prave li parolas, “nek mencius viron...kiu 
farus kaj akirus ĉion nomatan bona nehoneste,” kaj ankaŭ simile 
“rapide mortigus proksimstarante”, se li estus malhonesta kaj 
kuraĝus “spekti sangoplenan buĉadon” aŭ “preterrajdus la Nordan 
Venton de Trakio”,' aŭ akirus iun alian tiel nomatan bonajon.” Kion 
oni kutime nomas bonajo estas malĝuste nomata. Oni diras ke la 
ĉefa bono estas sano, dua estas beleco, tria riĉeco, kaj oni nomas 
milojn da aliaj bonajoj — akravido, akraŭdo, kaj ĉiu bona percepta 
funkcio; esti diktatoro kaj fari kion ajn oni volas; kaj plejsupere, 
havante ĉion ĉi, kiel eble plej rapide fariĝi senmorta. Vi kaj mi 
opinias ke ili ĉiuj estas valoregaj por honestuloj, piuloj. Sed por 
malhonestuloj ili ĉiuj estas malbonegaj, ek de sano. Vido kaj aŭdo 
kaj percepto kaj vivo mem, eĉ ĉiaj tiel nomataj bonajoj, estas 
malbonegaj dum la tuta eterneco se oni estas tute sen honesteco 
kaj virto — malpli, se oni kiel eble plej mallonge transvivas. Mi 
supozas ke vi persvados aŭ devigos viajn poetojn diri tion, same 
kiel mi, kaj aldoninte ritmojn kaj muzikon eduki viajn infanojn. 
Ĉu ne? Konsideru. Mi diras klare, ke la tiel nomataj malbonoj estas 
bonaj por malhonestuloj, malbonaj por honestuloj; kaj la bonajoj 
vere estas bonaj por bonuloj, sed malbonaj por malbonuloj. Kiel 
mi demandis antaŭe: Mi kaj vi akordas, ĉu ne? 

Pri kelkaj partoj jes, pri kelkaj neniel. 

Nu, se li havas sanon kaj riĉecon kaj estas absoluta diktatoro — kaj 
mi aldonos por vi enorman forton kaj kuraĝon, ankaŭ 
senmortecon, kaj li spertos neniun alian el la tiel nomataj 



Tirteo estis fama pro siaj tre kapablaj militistoj. 



Mirmekobo 



aprilo 2008 



p.32 



Klejnio: 

Atenano: 



Klejnio: 

Atenano: 

Klejnio: 

Atenano: 

Klejnio: 

Atenano: 



malbonoj — krom ke li estas malhonesta kaj aroganta — ĉu povas 
esti ke mi ne konvinkas vin ke klare li ne estas prospera sed 
mizera? 

Vi plene pravas. 

Bone. Kion pli mi bezonas diri al vi? Nu, kuraĝa kaj forta kaj bela 
kaj riĉa, faranta kion ajn li volas dum la tuta vivo, ĉu vi ne opinias 
ke se li estas malhonesta kaj aroganta, li nepre vivas fie? Aŭ eble vi 
akordas kun mi, ke li ja vivas fie. 

Certe. 

Do, ĉu malbone? 

Ni ne same interakordas. 

Kaj ĉu do ankaŭ malagrable kaj senprofite? 

Kiel ni povus interakordi kun vi? 

Vere, kiel? Ŝajnas, amikoj, ke eĉ se dio donus al ni orkestron, ni ne 
kune kantus. Ĉar mi trovas la aferon pli evidenta ol ke Kreto estas 
insulo! Kaj se mi estus leĝfaristo, mi provus devigi la poetojn paroli 
tiel, ankaŭ ĉiujn homojn en la civito. Mi ordonus preskaŭ la plej 
grandan punon se iu en la regiono proklamus ke kvankam iuj estas 
malbonuloj ili tamen bone vivas; aŭ ke io estas utila aŭ profitiga 
sed io alia estas pli honesta; aŭ multo alia dirata nuntempe de la 
Kretanoj kaj Lakedemonanoj, ŝajne, kiel ankaŭ de la aliaj homoj. 
Mi persvadus miajn civitanojn paroli alimaniere. 

